На основу чланова 11., 23.став 4. и 25. став 2. Покрајинске скупштинске одлуке о буџету АП Војводине за 2023. годину („Службени лист АПВ“, брoj 54/22), Покрајинске скупштинске одлуке о буџету АП Војводине за 2023. годину (,,Службени лист АПВ”, бр. 54/2022) и Покрајинском скупштинском одлуком о програму подршке за спровођење пољопривредне политике и политике руралног развоја за територију Аутономне покрајине Војводине у 2023. години(„Службени лист АПВ”, број 54/22), а у складу са чланом 17. Правилника о спровођењу конкурса које расписује покрајински секретаријат за пољопривреду, водопривреду и шумарство („Службени лист АПВ бр. 8/2023), покрајински секретар за пољопривреду, водопривреду и шумарство расписује

**КОНКУРС**

**ЗА ДОДЕЛУ СРЕДСТАВА ЗА СУФИНАНСИРАЊЕ ИНВЕСТИЦИЈА ЗА ПРЕРАДУ**

**ВОЋА И ПОВРЋА (УКЉУЧУЈУЋИ И ПЕЧУРКЕ) У АП ВОЈВОДИНИ У 2023.ГОДИНИ**

**1. ЦИЉ И ПРЕДМЕТ КОНКУРСА**

Циљ Конкурса за доделу средстава за суфинансирање инвестиција за прераду воћа и поврћа (укључујући и печурке) у АП Војводини у 2023. години (у даљем тексту: Конкурс) јесте улагање у нову опрему, ради повећања прихода на пољопривредним газдинствима и запошљавања руралног становништва.

Предмет Конкурса јесте додела бесповратних средстава у нову опрему за сушење, замрзавање, бланширање, пастеризацију, стерилизацију производа од воћа и поврћа (укључујући и печурке), опрему за пријем, прераду, пуњење и паковање производа од воћа, поврћа (укључујући и печурке).

**2. ВИСИНА И НАЧИН ДОДЕЛЕ ПОДСТИЦАЈНИХ СРЕДСТАВА**

Бесповратна средстава која се додељује по Конкурсу износе укупно **20.000.000,00 динара**.

Бесповратна средства за подршку инвестиција по овом конкурсу утврђују се у **износу до 50%** од вредности укупно прихватљивих трошкова.

За подносиоце пријава, предузетнике и правна лица, чије је газдинство регистровано на подручју са отежаним условима рада у пољопривреди, жене носиоци регистрованог пољопривредног газдинства и оснивач правног лица млађе од 40 година, бесповратна средства за подршку инвестиција утврђују се у износу **до 60%** од укупних прихватљивих трошкова ивестиције.

Приликом обрачуна, узима се вредност прихватљивих трошкова инвестиције **без пореза на додату вредност (ПДВ)**.

Максималан износ бесповратних средстава по једној пријави не може бити већи од **2.000.000,00** динара, односно **2.200.000,00** динара за подносиоце пријава: предузетнике и правна лица, чија је инвестиција на подручју са отежаним условима рада у пољопривреди, физичка лица и овлашћена лица у правном лицу млађа од 40 година и жене.

Минималан износ бесповратних средстава по једној пријави износи **100.000,00** динара, а
разматраће се само пријаве чија је вредност инвестиције **200.000,00** динара или већа од тог износа.

Приликом разматрања поднетих пријава за остваривање бесповратних средстава, неће се признавати инвестиције и купљена опрема пре 01.01.2023. године, што мора бити документовано рачунима са спецификацијом опреме, отпремницама, изводима из банке, гарантним листовима, царинским декларацијама, уколико је реч о опреми из увоза, и другим доказима, који носе датум након 01.01.2023. године.

**3. НАМЕНА ПОДСТИЦАЈНИХ СРЕДСТАВА**

Бесповратна средства која се додељују по овом конкурсу намењена су за:

|  |  |
| --- | --- |
| ***304.5.3.1*** | ***набавка нове опреме и уређаја за сушење воћа, поврћа (укључујући и печурке) као и њихових производа:*** сушаре (на пример: тунелске, тракасте, коморне), опрема и уређаји за сушење у вакуму, опрема и уређаји за микроталасно сушење, опрема и уређаји за осмотско сушење, опрема и уређаји за сушење замрзавањем – лиофилизатор, друга и слична опрема и уређаји намењени за ову врсту инвестиције; |
| ***304.5.3.2*** | ***набавка нове опреме и уређаја зa зaмрзaвaњe воћа и поврћа, као и њихових производа (укључујући и печурке)***: континуални тунел за замрзавање, уређаји за замрзавање у блоковима, класичан тунел, друга и слична опрема и уређаји намењени за ову врсту инвестиције; |
| ***304.5.3.3***  | ***набавка нове опреме и уређаја за бланширање, пастеризацију воћа и поврћа и стерилизацију производа (укључујућии печурке)***: бланшери разни са припадајућом опремом, пастеризатори (на пример: плочасти, цевни, тунелски), стерилизатори (хоризонтални, вертикални, континуални и дисконтинуални, односно аутоклави), пастер када друга и слична опрема и уређаји намењени за ову врсту инвестиције; |
| ***304.5.3.4*** | ***набавка нове опреме за пријем воћа, поврћа, као и прераду, пуњење и паковање њихових производа (укључујући и печурке)***. |

Подносилац пријаве може поднети само једну пријаву по конкурсу.

**4. ПРАВО УЧЕШЋА НА КОНКУРСУ**

Право на подстицаје остварују лица која су уписана у Регистар пољопривредних газдинстава и
која се налазе у активном статусу, и то:

1. Предузетник - носилац регистрованог пољопривредног газдинства
2. правно лице:

- привредно друштво - носилац регистрованог пољопривредног газдинства;

- земљорадничка задруга - носилац регистрованог пољопривредног газдинства

 - сложена задруга - носилац регистрованог пољопривредног газдинства

**5. УСЛОВИ ЗА УЧЕШЋЕ НА КОНКУРСУ**

1. регистровано пољопривредно газдинство мора бити уписано у Регистар пољопривредних
газдинства и да се налази у активном статусу;
2. подносилац пријаве мора имати пребивалиште на територији јединице локалне самоуправе у АП Војводини, односно подносиоци пријаве правна лица морају имати седиште на територији јединице локалне самоуправе у АП Војводини, с тим што и место
реализације инвестиције мора бити на територији јединице локалне самоуправе у
АП Војводини;
3. подносилац пријаве и власник објекта у којем се реализује инвестиција која је предмет овог конкурса морају регулисати обавезе по решењима о накнадама за одводњавање/ наводњавање за наведену инвестицију доспеле до 31.12.2022. године;
4. подносилац пријаве мора регулисати доспеле пореске обавезе доспеле до 31.12.2022. годином за подносиоца пријаве (издато од стране надлежног органа јединице локалне самоуправе где се налази предметна инвестиција, ако се пребивалиште подносиоца пријаве налази на територији друге локалне самоуправе онда треба доставити напред наведено уверење и од те локалне самоуправе);
5. подносилац пријаве мора измирити доспеле обавезе по уговорима о закупу пољопривредног земљишта у државној својини за 2022.годину;
6. подносилац пријаве за инвестицију за коју подноси пријаву не сме користити средства по неком другом основу (субвенције, подстицаји) за исту намену, односно иста инвестиција не сме бити предмет другог поступка за коришћење подстицаја, осим подстицаја у складу с посебним прописом којим се уређује кредитна подршка регистрованим пољопривредним газдинствима;
7. подносилац пријаве не сме имати неиспуњених уговорних обавеза према покрајинском секретаријату, као ни према Министарству пољопривреде, шумарства и водоприведе, на основу раније потписаних уговора;
8. подносилац пријаве и добављач опреме не могу да представљају повезана лица ‒ у смислу члана 62. Закона о привредним друштвима („Службени гласник”, бр. 36/11, 99/11, 83/14, 5 /2015, 44/2018, 95/2018, 94/2019 и 109/2021);
9. плаћање се врши на текући рачун добављача, а плаћања путем компензације и цесије неће бити призната;
10. подносилац пријаве мора бити регистрован у Агенцији за привредне регистре за намену за коју конкурише;
11. подносилац пријаве мора имати урађен пословни план - економску одрживост пројекта за инвестиције укупне вредности веће од 1.200.000,00 динара;
12. против подносиоца пријаве не сме бити покренут поступак стечаја и/или ликвидације;
13. задруге морају имати обављену задружну ревизију;
14. правно лице мора бити разврстано у микро или мало правно лице, у складу са Законом којим се уређује рачуноводство;
15. подносилац пријаве не сме остварити новчане позајмице од добављача од којег набавља инвестицију која je предмет подстицаја;
16. подносилац пријаве мора имати изграђен објекат од чврстог материјала (минимум 50 m2) у власништву или закупу који не може бити краћи од шест година рачунајући од календарске године за коју се подноси захтев за коришћење подстицаја, у којем се може адаптирати просторија за прераду воћа и поврћа (укључујући печурке).

**5.1 СПЕЦИФИЧНИ УСЛОВИ ЗА УЧЕШЋЕ НА КОНКУРСУ**

1. Прерада воћа

• Привредна друштва са прихватљивим инвестицијама до 49.999 евра;

2. Прерада поврћа

• Привредна друштва са прихватљивим инвестицијама до 49.999 евра

**6. ВРЕМЕНСКИ ОКВИР КОНКУРСА**

Конкурс је отворен до 26.05.2023. године.

**7. ПОТРЕБНА ДОКУМЕНТАЦИЈА**

1. читко попуњен образац пријаве са обавезним потписом и датумом, док је за правна лица обавезан печат подносиоца (са изјавом о прибављању докумената о којој се води службена евиденција);
2. фотокопија личне карте или очитана чипована лична карта носиоца регистрованог пољопривредног газдинства или овлашћеног лица у правном лицу;
3. оверен извод из Регистра пољопривредних газдинстава за 2023.годину, који издаје надлежни орган (прва страна извода РПГ-а са основним подацима и друга страна извода с подацима о површинама и производњи), не старији од 30 дана од дана подношења пријаве;
4. доказ o регулисаној накнади за одводњавање/наводњавање (потврда надлежног органа) доспелој до 31.12.2022. године, за подносиоца пријаве;
5. доказ о измиреним доспелим пореским обавезама које су доспеле до 31.12.2022. годином за подносиоца пријаве (издато од стране надлежног органа јединице локалне самоуправе пребивалишта, односно седишта подносиоца пријаве, као и надлежног органа локалне самоуправе где се налази предметна инвестиција, уколико се предметна инвестиција налази на територији друге локалне самоуправе, на територији АПВ);
6. доказ о измиреним доспелим обавезама за закуп пољопривредног земљишта у државној својини (потврда надлежног органа, или фотокопија уговора с Министарством пољопривреде, шумарства и водопривреде од јединице локалне самоуправе као и доказ o извршеном плаћању);
7. пословни план - економска одрживост пројекта за инвестиције укупне вредности веће од 1.200.000,00 динара;
8. за инвестиције које су преко 150.000,00 динара:
* може се поднети предрачун са пропратним актом добављача у коме ће бити исказан износ без ПДВ-а, износ ПДВ-а и износ са ПДВ-ом појединачно за сваку ставку и укупно и спецификација опреме која садржи основне карактеристике
* изјава добављача да може извршити испоруку предмета инвестиције из предрачуна до 15. октобра 2023. године
1. за инвестиције које су реализоване доставља се:
* фискални рачун или фактура (за добављаче велепродаје) са пропратним актом добављача у коме ће бити исказан износ без ПДВ-а, износ ПДВ-а и износ са ПДВ-ом, појединачно за сваку ставку и укупно и спецификација опреме која садржи основне карактеристике опреме и серијски број опреме (предрачун и рачун морају бити исти у погледу предмета инвестиције)
1. отпремница за набавку предметне инвестиције за коју је у складу са посебним прописима, утврђена обавеза издавања отпремнице;
2. доказ о извршеном плаћању предметне инвестиције - извод оверен од стране банке;
3. доказ о власништву објекта или оверена фотокопија уговора о закупу објекта у којем се реализује инвестиција која је предмет овог конкурса уколико није власник објекта – који не може бити краћи од шест година рачунајући од календарске године за коју се подноси захтев за коришћење подстицаја;
4. фотокопија гарантног листа за купљену опрему за коју је то предвиђено важећим прописом;
5. јединствена царинска исправа (уколико је подносилацпријаве директни увозник) ‒ не старија од 01.01.2023. године;
6. фотокопија дипломе - само уколико подносилац пријаве има завршен пољопривредни или технолошки факултет;
7. ако је члан задруге- доставити потврду о чланству;
8. извод из Агенције за привредне регистре, с пореским идентификационим бројем;
9. потврда Агенције за привредне регистре о томе да над правним лицем није покренут поступак стечаја и/или ликвидације;
10. потврда Агенције за привредне регистре о томе да је правно лице разврстано у микро или мало правно лице, у складу са Законом о рачуноводству („Службени гласник РС“, број 73/2019 и 44/2021);
11. за земљорадничке задруге потврду овлашћеног Ревизијског савеза да земљорадничка задруга послује у складу са Законом о задругама („Службени гласник РС“, број 112/2015), при чему се потврда издаје на основу коначног извештаја о обављеној задружног ревизији, не старијем од две године, у складу са Законом;
12. изјаве подносиоца пријаве на образцу пријаве – изјаве 1.,2. и 3.

Подносилац пријаве треба да се изјасни на обрасцу који је саставни део пријавео томе да ли ће документацију наведену под тачкама 4. и 5. прибавити сам или ће Покрајински секретаријат по службеној дужности од надлежних органа прибављати податке о чињеницама о којима се води службена евиденција у складу са законом који уређује општи управни поступак.

Уколико се опрема набавља из иностранства, подносилац пријаве обавезан је да достави

документа преведена на српски језик, од стране овлашћеног судског тумача. Уколико је рачун/предрачун исказан у страној валути, неопходно је у обрасцу пријаве унети вредност опреме у динарској противвредности, обрачунатој по средњем курсу НБС, на дан издавања рачуна/предрачуна.

Комисија задржава право да поред наведених затражи и друга документа.

**8. ПОСТУПАК ДОНОШЕЊА ОДЛУКЕ**

Поступак доношења одлуке регулисан је у складу са Правилником о спровођењу конкурса које расписује покрајински секретаријат за пољопривреду, водопривреду и шумарство („Службени лист АПВ бр. 8/2023) и Правилником о додели средстава за суфинансирање инвестиција за прераду воћа и поврћа (укључујући печурке) у АП Војводини у 2023.години.

**9. ИСПЛАТА БЕСПОВРАТНИХ СРЕДСТАВА**

Бесповратна средства исплаћују се након реализације инвестиције, односно након што корисник бесповратних средстава уради монтажу опреме и достави покрајинском секретаријату следећу документацију:

* Захтев за исплату са извештајем о наменском утрошку средстава;
* фискални рачун или фактуру (за добављаче велепродаје) са пропратним актом добављача у коме ће бити исказан износ без ПДВ-а, износ ПДВ-а и износ са ПДВ-ом, појединачно за сваку ставку и укупно и спецификација опреме која садржи основне карактеристике опреме и серијски број опреме (предрачун и рачун морају бити исти у погледу предмета инвестиције)
* отпремницу за набавку предметне инвестиције за коју је у складу, са посебним прописима, утврђена обавеза издавања отпремнице;
* доказ о извршеном плаћању предметне инвестиције и то извод оверен од стране банке;
* фотокопију уговора о кредиту, уколико је предметна инвестиција набављена путем кредита;
* фотокопију гарантног листа за опрему за коју је то предвиђено важећим прописима;
* јединствену царинску исправу (уколико је подносилац пријаве директни увозник) - не старија од 01.01. 2023. Године.

Покрајински секретаријат путем надлежног сектора, налаже Пољопривредној стручној и саветодавној служби АП Војводине да утврди чињенично стање на терену, достављањем извештаја и записника покрајинском секретаријату. Пре изласка на терен Пољопривредне стручне и саветодавне службе АП Војводине корисник бесповратних средстава ЈЕ У ОБАВЕЗИ да по завршетку инвестиције видљиво означи опрему (самолепљивом налепницом) да је опрема суфинансирана средствима покрајинског секретаријата за пољопривреду, водопривредуи шумарство.

Бесповратна средства ће се исплаћивати у складу с приливом средстава у буџет АП Војводине.

**10. НАЧИН ДОСТАВЉАЊА ПРИЈАВА**

Пријаве с потребном документацијом могу се доставити:

* путем поште на адресу: **Покрајински секретаријат за пољопривреду, водопривреду и шумарство, Булевар Михајла Пупина 16, 21000 Нови Сад**, с назнакoм ***„*** ***КОНКУРС ЗА ДОДЕЛУ СРЕДСТАВА ЗА СУФИНАНСИРАЊЕ ИНВЕСТИЦИЈА ЗА ПРЕРАДУ ВОЋА И ПОВРЋА (УКЉУЧУЈУЋИ И ПЕЧУРКЕ) У АП ВОЈВОДИНИ У 2023.ГОДИНИ “***лично у Писарници покрајинских органа управе, у згради Покрајинске владе, сваког радног дана од 9 до 14 часова,
* електронским путем - АгроСенс платформа на начин описан у Упуству о начину подношења електронске пријаве и електронском општењу између органа

Интернет адреса са којег орган упућује странци електронска документа по овом конкурсу је: nikola.vranjkovic@vojvodina.gov.rs.

 **11.**  **КОНТАКТ**

Додатне информације можете добити путем броја телефона 021/456-267; од 10 до 12 часова.

**12.**  **ПРЕУЗИМАЊЕ ДОКУМЕНТАЦИЈЕ У ЕЛЕКТРОНСКОЈ ФОРМИ**

Текст конкурса, Правилник, образац пријаве, Изјава добављача, модел пословног плана, Извештај о наменском утрошку средстава и захтев за исплату и Упуство о начину подношења електронске пријаве и електронском општењу између органа, могу се преузети са интернет адресе: www.psp.vojvodina.gov.rs.

Посл. број: 104-401-1529/2023-02

Дана: 25.04.2023. године

ПОКРАЈИНСКИ СЕКРЕТАР

Владимир Галић